Temeljem čl. 535. st. 1. Zakona o trgovačkim društvima („Narodne novine“ br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23 i 130/23) u vezi sa čl. 88. st. 1. Zakona o vodnim uslugama („Narodne novine“ br. 66/19) i čl. \_\_. Statuta Općine Bol (\_\_\_\_\_\_\_\_\_\_\_\_\_\_), Općinsko vijeće Općine Bol na \_\_\_ sjednici održanoj \_\_\_. 12.2024. godine, donosi

**O D L U K U**

**o davanju suglasnosti na statusnu promjenu pripajanja**

**trgovačkih društava HVARSKI VODOVOD d.o.o., ODVODNJA HVAR d.o.o. i VODOVOD I ODVODNJA OTOKA VISA d.o.o.**

**trgovačkom društvu VODOVOD BRAČ d.o.o.**

**Članak 1.**

Općina Bol kao jedan od osnivača/članova trgovačkog društva **VODOVOD BRAČ d.o.o.**, sa sjedištem u Supetru (Grad Supetar), Mladena Vodanovića 23, upisanog u sudskom registru Trgovačkog suda u Splitu pod MBS 060165246, OIB: 45854645558 (u daljnjem tekstu: VODOVOD BRAČ) daje suglasnost na statusnu promjenu pripajanja trgovačkih društava **HVARSKI VODOVOD** **d.o.o.**, sa sjedištem u Jelsi (Općina Jelsa), Jelsa 1041, upisanog u sudskom registru Trgovačkog suda u Splitu pod MBS 060088352, OIB: 96577868636 (u daljnjem tekstu: HVARSKI VODOVOD), društva **ODVODNJA HVAR d.o.o.**, sa sjedištem u Hvaru (Grad Hvar), Ulica Vlade Stošića 5, upisanog u sudskom registru Trgovačkog suda u Splitu pod MBS 060336595, OIB: 80799090950 (u daljnjem tekstu: ODVODNJA HVAR) i društva **VODOVOD I ODVODNJA OTOKA VISA d.o.o.,** sa sjedištem u Komiži (Grad Komiža), Riva svetega Mikule 38, upisanog u sudski registar Trgovačkog suda u Split pod MBS 060256431, OIB: 96153434531 (u daljnjem tekstu: VIO OTOKA VISA), kao pripojenih društava, trgovačkom društvu VODOVOD BRAČ, kao društvu preuzimatelju.

**Članak 2.**

Pripajanjem trgovačkih društava HVARSKI VODOVOD, ODVODNJA HVAR i VIO OTOKA VISA, kao pripojenih društava, njihova cjelokupna imovina te sva njihova prava i obveze prenose se u cijelosti na trgovačko društvo VODOVOD BRAČ, kao društvo preuzimatelj.

Pripajanjem trgovačkih društava HVARSKI VODOVOD, ODVODNJA HVAR i VIO OTOKA VISA, kao pripojenih društava, trgovačkom društvu VODOVOD BRAČ, kao društvu preuzimatelju, svi ugovori o radu radnika trgovačkih društava HVARSKI VODOVOD, ODVODNJA HVAR i VIO OTOKA VISA prenose se na trgovačko društvo VODOVOD BRAČ, kao novog poslodavca, te će radnici zadržati sva prava i obveze iz prenesenih ugovora o radu.

**Članak 3.**

Ovlašćuje se načelnik Općine Bol da u svojstvu zakonskog zastupnika Općine Bol kao člana/osnivača trgovačka društva VODOVOD BRAČ na skupštini društva glasa za odluke kojima se provodi pripajanje te da poduzme sve druge radnje i postupke u svojstvu člana/osnivača društva s ciljem provedbe pripajanja, neovisno o tome provodi se li pripajanje samo s jednim, dva ili sva tri trgovačka društva navedena u članku 1. ove Odluke.

**Članak 4.**

Ova Odluka stupa na snagu prvog dana od dana objave u „\_\_\_\_\_\_\_\_\_\_\_\_“.

KLASA:

URBROJ:

Bol,

**OPĆINA BOL**

**OPĆINSKO VIJEĆE**

**PREDSJEDNIK**

**\_\_\_\_\_\_\_\_\_\_\_**